กฎหมายใดมีที่มาที่เกิดขึ้นกับคนเก็บขยะของกรุงเทพมหานคร
         กฎหมายที่เกี่ยวกับซีดี วีซีดี ที่เป็นภาพและเสียงที่เรียกว่า โสตวัสดุ เป็นที่มาของกฎหมายที่เกิดขึ้นกับคนเก็บขยะของกรุงเทพมหานคร ที่ศาลสูงสุดเพิ่งพิพากษายืนให้ปรับสองแสนบาท กฎหมายฉบับนี้มีที่มาคือ ผู้สร้าง ภาพยนตร์ ลงทุนไปเยอะ เมื่อสร้างเสร็จไปฉายในโรงก็ถูกก็อปปี้เอามาทำเป็นแผ่น ขายคลองถม ผู้สร้างก็เดือดร้อน ขณะนั้นผู้สร้างโรงภาพยนตร์มีอิทธิพลมากก็ผลักดันให้รัฐบาลออกกฎหมายฉบับนี้ 

        ความจริงสิทธิของเจ้าของลิขสิทธิ์ของผู้สร้างงานสร้างสรรค์ ทั้งหลายเป็นสิทธิของส่วนรวมหรือของปัจเจก เจ้าของควรจะรักษาประโยชน์ด้วยกระบวนการยุติธรรมปกติที่มีอยู่แล้ว สามารถที่จะฟ้องดำเนินคดีทั้งอาญาทั้งแพ่ง มีความผิดอยู่แล้ว สามารถที่จะใช้ทนายความไปดำเนินการได้ แต่กฎหมายฉบับนี้กลับ ผลักภาระให้เป็นภาระของประชาชน ไปเขียนกฎหมายว่า ซีดี ดีวีดีทั้งหมดเป็นสิ่งที่ต้องบังคับให้ ผู้ที่มีผู้ที่ครอบครอง ผู้ที่จำหน่ายจ่ายแจก จะต้องได้รับอนุญาต ต้องไปขออนุญาตโดยสถานประกอบการ ๑ ใบ ต้องมีใบอนุญาต ๑ ใบ ค่าธรรมเนียม ใบอนุญาต ๑ ปี หรือ ๒ ปี โดยต้องเสียค่าธรรมเนียม ๕,๐๐๐ บาท

          การเขียนกฎหมายให้เป็นภาระของประชาชนคือ ถ้าประชาชนที่ถูกบังคับไม่มีใบอนุญาตก็จะใช้ กระบวนการยุติธรรมคือ เอาตำรวจไปจับ เอาอัยการไปฟ้องเอาศาลมาพิจารณาอย่างที่ รัฐเป็นฝ่ายลงทุนให้ทั้งหมด เอกชนไม่ต้องลงทุนเลย แล้วยังเขียนโทษปรับสูงมาก มีโทษจำคุกและปรับ กฎหมายฉบับนี้มีโทษสูงสุดปรับถึง ๕๐๐,๐๐๐ บาท และ ๑,๐๐๐,๐๐๐ บาท ยังให้แบ่งค่าปรับให้แก่เจ้าของ คือเจ้าของได้รับค่าทดแทนจากค่าปรับด้วย พอเขียนกฎหมายอย่างนี้แล้วไม่เขียนข้อยกเว้นไว้ด้วย ชาวบ้านที่ไปซื้อแผ่นเพลงหรือแผ่นภาพยนตร์หรือ แผ่นเล่นเกมส์มาจากแผงทั้งหลายในตลาดและนอกตลาด ซื้อมาแล้วใช้เบื่อแล้ว ตอนที่เศรษฐกิจไม่ดีก็ไปเปิดท้ายรถขายเขาขายแผ่นละ ๒๐ บาท แล้วกฎหมายเขียนบังคับว่าถ้าจะทำให้ถูกต้องตามกฎหมายคือ ต้องไปขออนุญาตคือเสียค่าธรรมเนียม ๕,๐๐๐ บาท 

         คนเก็บขยะรู้กฎหมายไหม ไม่รู้ ถ้าเขาจะทำให้ถูกต้องตามกฎหมาย เขาไปขออนุญาตเสีย ๕,๐๐๐บาท แล้วมาขาย ๒๐ บาท หรือ ๕๐ บาท เป็นไปได้ในเชิงเศรษฐกิจหรือความถูกต้องของสังคมไหม เป็นไปไม่ได้ พอเขาถูกจับเขาก็ถูกแนะนำว่า คดีนี้เล็กน้อย รับสารภาพ ไปถึงศาลศาลก็ปล่อยแล้วโดยไม่อธิบายว่า โทษปรับสูงสุดเท่าไร ต่ำสุดเท่าไร โทษปรับตั้งแต่ ๑๐๐,๐๐๐ – ๕oo,ooo บาท ๒๐๐๐,๐๐๐ - ๑,๐๐๐,๐๐๐ บาท มีขั้นต่ำ พอมีขั้นต่ำรับสารภาพศาลก็ลดต่ำกว่า ๑๐๐,๐๐๐   หรือ   ๒๐๐,๐๐๐  ไม่ได้
กฎหมายทรัพย์สินทางปัญญา (ลิขสิทธิ์ สิทธิบัตร เครื่องหมายการค้า)